Diari Oficial de la Generalitat Valenciana


Sumari del DOGV 6829, del 30-07-2012 (2012/7228)

RESOLUCIÓ de 2 juliol de 2012, de la Conselleria d'Educació, Formació i Ocupació, per la qual es modifica el conveni de creació del Centre Docent Públic de Formació Bàsica de Persones Adultes denominat Marjal del Moro, de Puçol (València), per canvi de denominació específica.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6829

Data del DOGV
:   30-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7228


Data del document
:   02-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 2 juliol de 2012, de la Conselleria d'Educació, Formació i Ocupació, per la qual es modifica el conveni de creació del Centre Docent Públic de Formació Bàsica de Persones Adultes denominat Marjal del Moro, de Puçol (València), per canvi de denominació específica. [2012/7228]  
L'expedient ha sigut iniciat a instància del representant de l'Ajuntament de Puçol, entitat titular del Centre Docent Públic de Formació Bàsica de Persones Adultes denominat Marjal del Moro, situat al carrer La Barraca, 25, de l'esmentada localitat i amb número de codi 31422992, que sol·licita la modificació de l'autorització per canvi de la denominació específica del centre.  
El 16 d'octubre de 2007, es va subscriure un conveni entre la Generalitat Valenciana (Conselleria d'Educació) i l'Ajuntament de Puçol (València) per a la creació d'un centre docent públic de formació bàsica de persones adultes (cicle I i II) denominat Marjal del Moro, de titularitat municipal a Puçol, quedant el centre autoritzat per a impartir ensenyances dels programes del cicle I i II de la Formació Bàsica de Persones Adultes dels programes formatius continguts en l'annex III del Decret 220/1999, de 23 de novembre, amb 4 unitats i un màxim de 114 places escolars.  
En la clàusula octava del mencionat conveni s'autoritza el conseller competent en matèria d'educació, per delegació, conforme a l'article 13.5 de la Llei 30/1002, de 26 de novembre, per a aprovar qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Vist el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010), en defecte de normativa específica per als centres docents públics, i el Decret 115/1990, de 9 de juliol (DOCV de 24.07.1990), del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
Vista la proposta del director general d'Ordenació i Centres Docents de data 2 de juliol de 2012, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell; i l'article 7 del Decret 103/2012, de 22 de juny, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, en virtut de la delegació establida en la Resolució de 22 de juny de 2010, resolc:  
  
  
Primer  
Aprovar la modificació de l'autorització del centre que a continuació s'indica en els termes que s'especifiquen:  
Denominació genèrica del centre: centre docent públic de formació bàsica de persones adultes (cicle I i II)  
Denominació específica del centre: Marjal del Moro  
Nova denominació específica: La Barraca  
Domicili: c/ La Barraca, 25  
Localitat: Puçol  
Província: València  
Codi: 30259504  
Titular: Ajuntament de Puçol  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
  
Tercer  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú (BOE núm.285, de 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE núm.167, 14.07.1998), contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 2 de juliol de 2012.- La consellera d'Educació, Formació i Ocupació, p.d. (Resolució 20.04.2012, DOCV núm. 6763, de 27.04.2012), el secretari autonòmic d'Educació: Rafael Carbonell Peris.